Ek het nou gedink ons gaan dood gegooi word… Ons het almal op die skare afgestorm. My hond was aan 'n lang tou en ons het gestorm. Ek onthou dat hy 'n paar mense gebyt het. Hy was toe vêr van my ek sou sê 40 meter. Ek merk toe dat 'n aantal besig was om hom met stene te kap en met kieries te slaan. Ek het die tou getrek om hom terug te kry, maar van die skare het die tou vasgehou. As gevolg van die storm het die skare terug geval tot die hoek van Moema en Vilakazistrate waar hulle toe weer stelling ingeneem het. Die skare het my hond saamgesleep en aan die brand gesteek. Toe ek my hond sien was hy platgetrap.